《壬申年封州自正旦雨至元宵不止》
宋代·郑刚中

人图作元夜，剪纱累红莲。
天欲下膏泽，万瓦飞流泉。
烧灯雨何损，不过市井喧。
春若无此雨，从谁觅丰年。
痴儿騃女临管弦，见雨不止意缺然。
百知灯光祗照夜，山下一犁知几钱。
人间万事有轻重，况是作止当从天。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。